Vytautas Barkauskas (1953)

Vytautas Barkauskas (g. 1953 m. balandžio 26 d. Telšiuose) – teisininkas, prokuroras.

 Biografija 
1971 m. baigė Telšių J. Žemaitės vidurinę mokyklą, 1980 m. – Vilniaus universiteto Teisės fakultete ir įgijo teisininko specialybę.

Nuo 1980 m. iki 1982 m. Vilniaus miesto Tarybų Rajono prokuratūros stažuotojas ir tardytojas, nuo 1982 m. iki 1985 m. Vilniaus miesto prokuratūros vyresnysis tardytojas, nuo 1985 iki 1988 m. Vilniaus miesto Lenino rajono prokuratūros prokuroro pavaduotojas, nuo 1988 m. iki 1995 m. – Lietuvos TSR Respublikos prokuratūros Tardymo valdybos prokuroras, Kauno miesto prokuratūros prokuroro pavaduotojas, nuo 1995 m. iki 1997 m. Kauno apygardos prokuratūros vyriausiojo prokuroro pavaduotojas, nuo
1997 m. iki 2001 m. – LR Generalinės prokuratūros Kvotos ir tardymo kontrolės skyriaus vyriausiasis prokuroras, nuo 2001 m. sausio 17 d. Lietuvos Respublikos generalinio prokuroro pavaduotojas (paskirtas LR Prezidento dekretu). Turi valstybinio justicijos patarėjo rangą. 2010 pavasarį, atleistas pasibaigus įgaliojimų laikui.LR generalinės prokuratūros informacija .

 Apdovanojimai 
 Vyčio Kryžio ordino Karininko kryžius (2004 m. vasario 6 d. LR Prezidento dekretu).
 Prokuroro garbės ženklo „Už nuopelnus“ 2-ojo laipsnio medalis (2005 m. kovo 23 d. LR generalinio prokuroro įsakymu).

Vedęs, turi sūnų.

 Šaltiniai 

Kategorija:LR generalinio prokuroro pavaduotojai